Fabrikken holdt i starten til i leide lokaler, først i Lakkegata og siden i Grænsen, før fabrikken bygde egne lokaler i Darres gate 3 i 1898. Fabrikken utvidet i 1905 og igjen i 1910 og bygde ut nabotomtene Darres gate 4 og 2. Skoene produsert på fabrikken ble både solgt gjennom egne utsalg og øvrige skobutikker. I 1924 jobbet det 350 arbeidere og funskjonærer på fabrikken og det ble produsert 1000 par sko om dagen.